Bregman sê Suid-Afrikaanse wetgewing maak in breë trekke voorsiening vir mense se privaatheid. Waar kameras iemand anders moontlik kan afloer, inbreuk maak waar ’n buurman kan verwag om privaatheid te hê of waar die kameras ’n oorlas word, meen Bregman daar kan gekla word.
As jou kamera na die straat wys, maak seker daar is ’n kennisgewing wat voetgangers oor die kameras inlig.
Vitaly Pisarenko het al in ander Suid-Afrikaanse stede die wêreld aan die brand gespeel en is nog tot 29 September hier op toer. Dit sal egter die eerste keer wees dat hy in Bloemfontein optree en helaas nie as solis nie. Hy sal
Dié “buitengewoon begaafde pianis met ’n asembenemende tegniek”, volgens The New York Times, is in 1987 in Kiëf in die Oekraïne gebore. Hy was ’n skamele 21 jaar oud toe hy in 2008 die Internasionale Franz Liszt-klavierkompetisie in Nederland gewen het en sy internasionale loopbaan reeds die volgende dag op ’n galop begin het. Hy het saam met die Nederlandse Raio- Filharmoniese Orkes in Amsterdam se Concertgebouw opgetree.
Die wyse waarop sy dagboek skielik volbespreek is, was dalk oorweldigend, maar die verhoog was nie vir hom onbekend nie. Hy het sy eerste openbare konsert reeds op ses jaar gegee.
Van 2005 tot die voltooiing van ’n nagraadse kursus in 2013 was Pisarenko ’n student aan die Tsjaikofski-staatskonservatorium in Moskou. Terselfdertyd was hy ook ’n student van die bekende Oxana Yablonskaya in Italië en van 2012 verbonde aan die Royal College of Music in Londen. In 2014 het hy hier ’n meestersgraad verwerf, in 2015 ’n uitvoerende kunstenaarsdiploma en tans is hy vir ’n doktorsgraad ingeskryf.